Likumprojekts

**Nagojas Protokola regulas piemērošanas likums**

**1. pants.** Likuma mērķis ir noteikt Eiropas Parlamenta un Padomes 2014. gada 16. aprīļa Regulas (ES) Nr. 511/2014 par no Nagojas Protokola par piekļuvi ģenētiskajiem resursiem un to ieguvumu taisnīgu un godīgu sadali, kas gūti no šo resursu izmantošanas, izrietošiem atbilstības pasākumiem lietotājiem Savienībā (regula 511/2014) **piemērošanu.**

**2. pants.** Kompetentā iestāde, kas atbildīga par regulas 511/2014 piemērošanu, ir Dabas aizsardzības pārvalde.

**3. pants.** Kompetentā iestāde nodrošina regulas 511/2014 5. pantā noteikto par kolekciju reģistru un 13. pantā noteikto par papildpasākumiem.

**4. pants.** Pētniecības finansējuma saņēmēji, kas pētniecībā izmanto citu valstu ģenētiskos resursus un ar ģenētiskajiem resursiem saistītās tradicionālās zināšanas, deklarē kompetentajai iestādei, ka tie veic pienācīgu pārbaudi saskaņā ar regulas 511/2014 4. pantu. Deklarēšanai var izmantot Eiropas Komisijas informācijas sistēmu DECLARE.

**5. pants.** Lai pārliecinātos vai lietotāji pilda savus regulas 511/2014 4. un 7. pantā noteiktos pienākumus un atklātu gadījumus, kad lietotāji neievēro regulas 511/2014 noteikumus, kompetentā iestāde veic iedarbīgas, samērīgas un atturošas pārbaudes.

|  |  |
| --- | --- |
| Vides aizsardzības un reģionālās attīstības ministrs | Kaspars Gerhards |